สวัสดีค่ะ ประจำเดือนหนูหายไปสามเดือนแต่พอเดือนนี้มาประจำเดือนมาค่ะ แต่มาสองอาทิตย์กว่าแล้วไม่มีทีท่าว่าจะหยุดอยากทราบว่าเกิดจากสาเหตุอะไรค่ะ
สวัสดีค่ะ การที่ประจำเดือนหายไป 3 เดือน แล้วหลังจากนั้น ได้มีเลือดออกมานาน 2 สัปดาห์กว่า อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป ซึ่งอาการคือมักจะทำให้ประจำเดือนขาดไปหลายเดือน แล้วตามด้วยการมีประจำเดือนปริมาณมากได้3. มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพรต่างๆ เป็นต้นหากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ แต่เลือดยังควไม่หยุดไหล ก็ควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหลค่ะ หากปล่อยให้เสียเลือดนานๆ จะส่งผลให้เกิดภาวะโลหิตจางตามมาได้ค่ะ